Can Themba
Can Themba var en sydafrikansk journalist og forfatter. Themba var uddannet lærer, men fandt sin plads som skribent ved tidsskriftet Drum og som frontfigur i 1950'ernes Sophiatown, et Harlem-agtigt sort storbymiljø, som blev knust af apartheid-styret i 1963. Et udvalg af hans skarpt sansede noveller og reportager er samlet i The Will to Die (1972). Themba døde i eksil i Swaziland, og hans skrifter var forbudt i Sydafrika frem til 1982.